 Akizungumza na gazeti hili jana, Katibu Mkuu wa Chama cha Ndondi (MBA), Michael Changarawe alithibitisha kuwa mpaka sasa chama chake hakijapata ufadhili wowote wa fedha kwajili ya kushiriki michuano hiyo.“Tunahitaji Sh milioni 6 kwa ajili ya maandalizi, lakini mpaka sasa hatujapata chochote. Tulitegemea tukipata pesa hizo tuweze kununua baadhi ya vifaa vya ngumi na fedha hiyo ingetumika kwajili ya nauli, malazi na chakula cha mabondia wakiwa mkoani Dar es Salaam wakati wa michuano,” alisema.Changarawe alisema kuwa wasipopata nauli mpaka leo hana uhakika kama wataweza kushiriki michuano hiyo. Endapo MBA ikipata fedha, itawakilishwa na mabondia wanane kutoka wilaya ya Ilemela na Nyamagana ambao ni Yusuph Seleman, Herman Michael, Tumain Sajanja, Ibrahim Weboro, Mussa Salum, Daniel William na Jacob Kasunzu.Kocha wa Mabondia hao Mgoha Haule alisema vijana wake wanaendelea vyema na mazoezi licha ya ukata unaowakabili.